( 187 ) 



vergroote thoon, dewelck een volcomen cleene derde moste syn, 

 indien twaelff ende halffthoonen de volcomen achste 



souden maecken; soo dat uyt dese twee proencn Beker beuon- 

 den wert, drie groote derden minder ende vier cleene derden 



meerder als een volcomen achste te syn, w&er nvt onder 

 scheyt der halfthoonen nootsaeckelick moet volghen, oock soo 

 is het by alle indese const eruaeren soo ghemeen, dal 

 niemant en twyfelt ons inde natuyrlycke sanck soo we] 

 cleene als groote halffthoonen t'ontmoeten, want men kan 

 vande cleene derde tot de groote derde, noch vande 

 cleene seste tot de groote seste niet comen sonder den 

 cleenen halffthoon, ten overvloet hebbe ick een cort voor- 

 beelt gemaeckt met twee stemmen waer in men 

 bequamelick mach sien ende hooren t'onderscheyt des 

 grooten ende cleenen halffthoons, soo dat men vrij euen 

 als voor begin (dwelck geen bewys en behouft) stellen 

 mach ons inde natuyrlicke sanck cleene ende groote halff- 

 thoonen t'ontmoeten : dit selue heb ick wel geweeten, als 

 ick oyt aen U. E. screeff, maer meende offmen door sulc 

 redelycke deeling der sanglyn de halfthoonen hadde konnen 

 euen maecken, dwelck my de proeue geleert heeft niet te 

 konnen geschien, want de sanglyn eueredelick verdeelt synde 

 ende de clauesingel daer nae gestelt (gelyck ick versocht 

 hebbe) alle groote derden syn te groot ende alle cleene 

 te cleen. Nu t'ondersoucken van desen heeft my doen 

 vinden de waere natuyrlycke redens der thoonen 

 waer van naest Gode (sonder natteringe gesproocken) 

 de eer U. E. alleen toecomt om twee bysondere redenen, 

 d'eerste is datse sonder kennis der worteltalen niet 

 geuonden connen werden, welcke ick geerne beken (soo 

 veel ick daer van weet) uyt niemants andders dan uyt 



l ) [lees: vierden]. 



